ms ms id en id hu ms eo en id id id id id id id id id id en id id id en fy en ms en fi en id id ms en ms id en id en en id id id id en fr en en en en en
Di sinilah titik kasih ditemukan, di sini jua aku curah segala.
Selepas dua hari tiba dari Batu Pahat bersama tempe yang Atuk bekalkan, ayah dan suami saya menggorengnya di dapur. Waktu itu, tempe itu sudahpun masak dan sesuai untuk dimakan. Sebetulnya, ketika kami membawa pulang seplastik tempe buatan Atuk, semuanya masih mentah dan berbungkus dalam daun pisang, berbunjut seperti tapai dan masih belum boleh dimakan. Jadi, seperti biasa, ayah yang selalu bercerita itu ini ketika di meja makan, telah membuka sebuah cerita tentang rezeki si penjual tempe.
Kata ayah, ada seorang pembuat dan penjual tempe ini yang berniaga di sebuah pasar. Saban hari tempenya laku dan tidak ketinggalan juga dengan rezeki beberapa orang penjual tempe yang mencari rezeki di situ. Kemungkinan besar komuniti di situ memang menggemari tempe.
Suatu hari, penjual tempe itu membawa tempenya untuk dijual di pasar. Sesampainya di tapak jualannya, barulah dia mendapati bahawa tempenya masih mentah dan belum boleh dimasak terus jika ada yang membelinya. Dia agak kecewa. Dalam hatinya sudah terlintas bahawa pada hari itu pastinya tiada satupun tempenya akan laku.
Beberapa kali dia membuka beberapa bunjutan tempenya dengan harapan besar bahawa tempenya sudah matang dan boleh dijual untuk dimasak terus. Sayangnya, harapannya memang tidak menjadi kenyataan. Masakan tidak. Yang mentah mestilah kekal mentah. Tak boleh dipaksa-paksa untuk berubah.
Hari semakin menjelang tengahari. Teman-teman penjual tempe yang lain masing-masing sudah mula berkemas untuk pulang. Rezeki mereka cukup baik pada hari itu sedangkan rezekinya pula bagaikan berjauh hati. Tiada satupun tempenya yang laku kerana setiap kali ada pembeli yang datang, dia memberitahu dengan jujur bahawa tempenya masih mentah dan belum boleh dimasak terus. Perlu diperam beberapa hari lagi.
Melihatkan rakan-rakannya mula berkemas, dia juga mula berkemas. Dalam hati, dia redha memang tiada rezekinya untuk hari itu. Sedang dia berkemas, tiba-tiba datang seorang perempuan ke tapaknya. Perempuan itu bertanyakan tempenya. Jawabnya, ada memang ada tapi semuanya masih mentah. Perempuan itu tersenyum. Lalu perempuan itu menyatakan hasratnya hendak membeli kesemua tempenya yang masih mentah itu.
Si penjual tempe itu hairan. Dia menerangkan sekali lagi bahawa tempe itu tidak boleh terus dimasak. Perlu diperam beberapa hari lagi. Perempuan itu mengangguk faham dan tetap mahu membeli tempe mentah itu. Kemudian dia menambah:
“Pakcik, anak saya belajar di luar negara. Dia yang teringinkan tempe. Kalau saya kirimkan tempe yang sudah matang, lembut, mesti sudah tidak elok bila sampai kepadanya nanti. Sebab tu saya nak beli tempe mentah. Saya boleh bungkus dan poskan padanya. Bila sampai nanti, sedang elok saja tempoh tempe tu diperam.”
Penjual tempe itu tersenyum. Rupa-rupanya rezekinya masih murah pada hari itu. Sungguhpun pada awalnya berkali-kali dia memohon kepada Allah dan berharap bahawa ada antara tempe-tempenya yang sudah sedia untuk dijual. Rupa-rupanya percaturan Allah untuknya pada hari itu masih sempurna, jauh di luar jangkaannya. Rezekinya masih murah seperti selalu.
Selesai bercerita, ayah berkata kepada saya, suami dan emak yang berada di meja makan pada waktu itu:
“Don’t push God to grant what we want. Allah always has the best treats for us. Rezeki kita tak putus kalau percayakan Allah.”
Saya mengangguk-nganggukkan kepala. Jangan paksa Allah untuk tunaikan hajat kita. Redhalah dengan pemberianNya yang seadanya itu.
Terima kasih ayah untuk ‘sup ayam buat jiwa’ pada pagi itu. Saya pergi kerja dengan rasa penuh motivasi bahawa rezeki kita pasti ada untuk hari itu. Kalau tidak di awal pagi, mungkin ia datang di penghujung hari nanti, insya Allah.
Dalam hati saya turut mengaitkannya dengan ayah. Ayah tak pernah jemu bersusah-payah dengan perniagaannya yang turun naik. Mungkin, sudah lama ayah berprinsip ‘never push God to grant our wishes’ ini. Di penghujung hari, bulan atau tahun, pasti ada rezeki yang tak disangka-sangka untuk ayah. Sungguhpun tidak banyak, yang sedikit itupun sudah cukup membuatkan ayah dan kami bersyukur.
Posted on September 27th, 2011 by Sarah  |  17 Comments »
Dunia Sarah Fan Page
Capaian Lama Select Month December 2018  (1) April 2017  (1) February 2017  (1) January 2017  (2) May 2016  (1) March 2016  (1) January 2016  (9) October 2015  (1) August 2015  (1) July 2015  (3) June 2015  (6) May 2015  (1) January 2015  (1) September 2014  (1) May 2014  (2) April 2014  (3) November 2013  (1) August 2013  (1) December 2012  (1) November 2012  (1) August 2012  (2) July 2012  (1) March 2012  (3) February 2012  (2) January 2012  (3) November 2011  (2) October 2011  (4) September 2011  (3) August 2011  (2) July 2011  (1) May 2011  (2) April 2011  (1) March 2011  (4) February 2011  (4) January 2011  (4) December 2010  (7) November 2010  (1) October 2010  (2) September 2010  (2) August 2010  (6) July 2010  (11) June 2010  (9) May 2010  (5) April 2010  (4) March 2010  (7) February 2010  (8) January 2010  (5) December 2009  (10) November 2009  (7) October 2009  (9) September 2009  (5) August 2009  (15) July 2009  (24) June 2009  (9) May 2009  (16) April 2009  (28) March 2009  (26) February 2009  (36) January 2009  (41) December 2008  (36) November 2008  (40) October 2008  (27) September 2008  (8) August 2008  (2) July 2008  (15) June 2008  (17) May 2008  (15) April 2008  (21) March 2008  (19) February 2008  (18) January 2008  (22) December 2007  (7)
Saya Juga Pernah Gagal
Izz Zayd Mishary : Motivasi Penghijrahan Mama
Lima Tahun Yang Mendewasakan
Khairul Asraf on Saya Juga Pernah Gagal
Hafiz on Dato’ Bahaman
IzZati on My Little Caliph
rohani hashim on Saya Juga Pernah Gagal
rohani hashim on Saya Juga Pernah Gagal
Dunia Sarah is powered by WordPress | Entries (RSS) | Comments (RSS)